Համայնքի ղեկավար Կառլեն Մկրտչյանը շնորհավորել է եզդիական համայնքին՝ Նոր տարվա առթիվ

Սիրով շնորհավորում եմ Հայաստանի և Արտաշատի եզդիական համայնքի բոլոր ներկայացուցիչներին ՝ եզդիական նոր տարվա՝ Մալաքե Թաուսի տոնի առթիվ:

Հայ և եզդի ժողովուրդների բարեկամությունն արդեն դարերի պատմություն ունի, մենք միասին հաղթահարել ենք ճակատագրի փորձությունները, խաղաղ ու ստեղծագործ աշխատանքով ապրել ու արարել։

Մեծ է եզդի եղբայրական ժողովրդի ավանդը մեր ընդհանուր հայրենիքի զարգացման ու շենացման գործում:

Եզդիական համայնքի սիրելի՛ ներկայացուցիչներ, թող Մալաքե Թաուսի տոնը խաղաղություն ու նոր բարիքներ բերի ձեզ և հաջողությամբ շարունակվեն ձեր՝ ազգային ինքնության պահպանմանն ուղղված բոլոր նախաձեռնությունները:

Թո՛ղ նոր տարին ձեզ համար ազդարարի հաջողության, երջանկության մեկնարկը: Ամենայն բարիք եմ մաղթում: